Tvillingene Louise og Martine har over 100 års erfaring som prostituerte
Louise og Martine Fokkens fra Nederland har helt siden 60-tallet solgt kroppen sin til sexhungrige menn i Red Light District i Amsterdam, og har dermed over et århundre med erfaring fra bransjen, skriver Daily Mail. 8. august får også amerikanerne et innblikk i tvillingenes liv når dokumentaren «Meet the Fokkens» vises på Film Forum-festivalen i New York.I en trailer som ble sluppet fredag forteller de hvordan forholdene har forandret seg siden de startet sin karriere, og hva de tenker om den offentlige oppfatningen av deres virke. - Jeg kan ikke fortelle deg hvor mange triks vi har hatt - utallige. Vi har nesten aldri hatt sex med noen med mindre de har betalt oss godt, sier Louise i den korte smakebiten på filmen. Hun måtte imidlertid legge aktivitetene i sengehalmen på hylla for to år siden på grunn av leddgikt, som førte til at hun ikke kan «få det ene beinet over det andre». Søsteren Martine er imidlertid fortsatt i full vigør. - Søsteren min jobber fortsatt på sine eldre dager. Hun trenger pengene. Man kan ikke leve av pensjonen, sier Louise i traileren.Deretter vises en scene der Martine forbereder seg til jobb foran speilet, og roper ut til sin foreløpig ukjente kunde: «Jeg kommer snart. Hørte du meg?». Kunden svarer ja, hvorpå den skinnkledde 69-åringen svarer «good boy». I traileren kommer også den ene tvillingen med en klar melding til sin søster. - Du gjorde jobben, du har vært en h....e. Du blir aldri kvitt det navnet, så vær en. I traileren får man også se tvillingene sammen i en sexbutikk, der de diskuterer kvaliteten på produktene og hvordan de kan brukes.Dokumentarfilmen tar også for seg en mer alvorlig side av livet til «The Fokkens». Tvillingene forteller om hvordan de frigjorde seg fra hallikene sine, at de startet sitt eget bordell og at de startet den første foreningen for prostituerte i Amsterdam. - Dette var historien vi ville fortelle. Louise og Martine er ekte, gammeldagse prostituerte; frigjorte, muntre og ikke redde for noen, forteller regissørene Gabriëlle Provaas og Rob Schröde til ABC News.
De 69 år gamle tvillingene Fokkens har lengre erfaring enn de fleste som prostituerte, men til høsten gjør de sin debut på filmlerretet i New York.